Peter Gabriel insisterte på å skrive det meste av tekstene alene og overlot musikken til de andre i bandet. Dette irriterte Mike Rutherford, som hadde en helt annen idé om hva albumet skulle omhandle. Dessuten forlangte de som skrev musikken, at Gabriel måtte endre på noen av tekstene for at de skulle passe inn med musikken, noe som skapte friksjoner mellom Gabriel og de andre medlemmene. Gabriel hadde også en del problemer i privatlivet, og til sammen gjorde dette at han nå ønsket seg vekk fra bandet.